Video: फैंस के लिए कुछ ऐसा कर गुजरे शाहरुख खान, सोशल मीडिया पर हुई जमकर तारीफ  
शाहरुख खान ने जीता फैंस का दिल
सोशल मीडिया पर लोग बांध रहे हैं उनकी तारीफों के पुल
शाहरुख खान का वीडियो सोशल मीडिया पर हुआ वायरल
बॉलीवुड एक्टर शाहरुख खान (Shah Rukh Khan) फिल्मों से तो सबका दिल जीतते ही हैं, लेकिन असल जिंदगी में भी अपने व्यवहार से वह सबको खुश करते रहते हैं. ऐसा ही दिल जीतने वाला काम शाहरुख खान ने दोबारा किया है. दरअसल, इन दिनों उनका एक वीडियो सोशल मीडिया पर वायरल हो रहा है. इस वीडियो में शाहरुख खान (Shah Rukh Khan) कार में बैठने के बावजूद फैंस के साथ सेल्फी लेने के लिए वापस उतरते हैं और फोटो क्लिक होने के बाद चले जाते हैं. अपने फैंस के लिए शाहरुख खान (Shah Rukh Khan) का यह प्यार देखकर लोग उनकी खूब तारीफ कर रहे हैं. 
[Video]: And winning hearts again in Melbourne, clicked selfie with fans and made their day #ShahRukhKhan #TeamShahRukhKhan
A post shared by  Team Shah Rukh Khan (@teamshahrukhkhan) on Aug 7, 2019 at 8:51am PDT
शाहरुख खान (Shah Rukh Khan) का यह वीडियो इंस्टाग्राम पर उनके फैनपेज से शेयर हुआ है, जिसने देखते ही देखते सब का दिल जीत लिया. शाहरुख खान के फैंस ने इस वीडियो को पोस्ट करते हुए लिखा, 'मेलबर्न में किंग खान ने एक बार फिर सब का दिल जीत लिया. फैंस के साथ सेल्फी क्लिक की और उनका दिन बना दिया.' शाहरुख खान का यह वीडियो देखकर कोई उन्हें दयालु और कोई सबसे अच्छा इंसान बता रहा है. 
Not in India, Australian Crowd going crazy for the Global Superstar
A post shared by  SRK's Vasim (@iamvasimt_) on Aug 8, 2019 at 12:58am PDT
यह पहला मौका नहीं है जब शाहरुख खान (Shah Rukh Khan) ने फैंस के लिए कुछ ऐसा किया हो. उनकी कई फोटो और वीडियो सोशल मीडिया पर छाई हुई हैं, जिसमें वह फैंस के साथ फोटो क्लिक करते दिखाई दे रहे हैं. 
Massive Crowd gathered for #KingKhan at Melbourne Street Truly, Global Superstar #SRK #ShahRukhKhan
A post shared by  Shah Rukh Khan FC BD (@srkfcbd01) on Aug 8, 2019 at 12:50am PDT
बता दें कि एक बार इंटरव्यू के समय सोनाक्षी सिन्हा ने भी शाहरुख खान (Shah Rukh Khan) की तारीफों के पुल बांध दिये थे. उन्होंने कहा था कि वह अब तक जिस किसी से भी मिली हैं, शाहरुख खान उनमें से सबसे बेहतर इंसान हैं. सोनाक्षी ने बताया कि शाहरुख खान से उनकी पहली मुलाकात एयरपोर्ट पर हुई थी, जहां शाहरुख ने ही आकर उनसे बातचीत की और उनकी फिल्म की तारीफ की. यहां तक कि शाहरुख खान एयरपोर्ट पर उन्हें बाहर कार तक छोड़ने भी आए थे.